钦定古今图书集成/明伦汇编/闺媛典/第153卷 > 焦学全继妻李氏
## 钦定古今图书集成/明伦汇编/闺媛典/第153卷 > 焦学全继妻李氏

按《新河县志》：李氏，生员焦学全继妻。年十七适焦，焦
以暴疾亡，氏方归宁，闻讣气绝，夜半乃甦。前妻子甫
六岁，氏年二十二，其姊劝以他适，氏始若无闻，继则
怒曰：“吾去，幼子焉往？焦氏之后谁主？”于是日拮据，勤
朝夕，而家日丰裕。子弘谟亦知自勉有成。氏年七十
一卒。